English: Diolch, Mabon. I completely agree with the basic premise of your contribution. Rough-sleeping is the scourge, the visible and most appalling form of homelessness, but there are many other sorts of homelessness, and if the pandemic has shown us anything, it's shown us the extent of that across Wales. In previous spot counts of rough-sleeping, we knew it was under counting people who were rough-sleeping. We knew particularly women weren't picked up. Women typically sleep in the day and stay awake all night for safety reasons, and so on, if they're rough-sleeping. So, we knew it was under counting, but we had no idea of the extent of that, and what the pandemic has done is shown us the true extent of that. The system in Wales has responded magnificently to that. If you had told me before the pandemic that we could house the number of people we've housed, temporarily or otherwise, across Wales, I would have thought that was impossible. Fortunately, at that point, we had commissioned the homelessness action group to work with us, and they had, just a few weeks before the pandemic struck, given us the first of their action plans, and they and us envisaged that that would take us three to five years to put those things in place. We put them in place in 16 weeks because everybody in Wales just was incredible. I'm just in awe of the way that they worked. But, of course, that was just temporary accommodation for most of them. Some of them were lucky enough to get permanent accommodation, but most people got temporary accommodation. And then, what you're talking about is the churn that we've had ever since. So, as the local authorities move 500 or 600 people out each month into their permanent home, another 1,000 present across Wales, so we've got like a tap running. So, clearly, what we need to do is get upstream of that and put the preventative measures in place. But you identified in your comments about Boris Johnson's Government, one of the prime problems that we have, because one of the causes of this is poverty and debt stress. So, we have relationship breakdowns - the pandemic exacerbated that - so we'll have to put a lot of money - and that's our intention - into assisting families to stay together, and there's a swathe of things across all public services to do that, all the child and family services and social services and so on. There's specific debt and income advice that we put in place to help people maximise their income, and there are a large number of schemes - . Deputy Llywydd will be very impatient with me if I start to list them in my answer, but there are a large number of schemes there, and what we're doing is training people to access those for the families. There are very specific mental health and substance abuse problems that people have as they fall out of housing, not necessarily at the beginning, but they fall into it, and in particular there's a pathway for people in the prison system, so we've been running a successful pilot with Cardiff prison, where we targeted people who were effectively coming round and round to make sure that we had a pathway into permanent housing for them. And yesterday I met a very, very inspirational young man called Jonathan in Mike Hedges's constituency, who'd had that kind of terrible chaotic lifestyle and is now an inspirational human being because he's got his permanent home, he had the support put around him and he's got himself onto his feet. He's proof, if we needed it, that this isn't about the individual. It's just about the terrible start they have in life and the luck they didn't have that perhaps you and I did have. So, that made me even more determined to make sure that people have that second chance to put their life back on track. So, we do need a housing-first approach, but that's only part of a rapid rehousing approach. Housing first is a very specific set of things that we do for people with a lot of support requirements, but a rapid rehousing approach can be used for people who don't really have that and have just fallen out of housing. They don't necessarily need all the wraparound support. But that rapid rehousing is the thing. No more will we have the earned place on a ladder, where you get a reward and fall back and so on. I just don't understand how anyone ever thought that would work. It clearly doesn't work, and so we're going to come away from that. The lease scheme that we're announcing is just our attempt to make sure that we maximise the number of houses available, and in particular we're worried about the private rented sector and the requirements for them to bring their properties up to standard from the UK Government - so, energy performance certificate E at the moment, about to go to EPC C - and our worry that the private rented sector won't be able to step up to that and will take their properties out of the private rented sector. So, this scheme is a way to guarantee them an income and give them a grant to make sure their property stays in the private rented sector and to give better security of tenure and support to the tenants there. So, it's directly aimed at that, although we would welcome any landlord that wanted to come in as part of the scheme. So, it's about - . It's got a climate change bit, if you like, because it brings those properties up, makes them better insulated, it helps fuel poverty and it gives people security of tenure. And so the amount of money available will differ depending on the property type and the condition and where we want to get it to, but this is all about maximising the number of houses available to us to make sure that people get that permanent house.
Welsh: Diolch, Mabon. Rwy'n cytuno yn llwyr â chraidd y neges yn eich cyfraniad chi. Cysgu ar y stryd yw'r pla mwyaf, y math o ddigartrefedd sy'n weladwy ac yn fwyaf arswydus, ond mae llawer o fathau eraill o ddigartrefedd, ac os yw'r pandemig wedi amlygu unrhyw beth i ni, mae wedi amlygu i ni faint o hynny sy'n digwydd ledled Cymru. Mewn hap-gyfrifiadau blaenorol o nifer y bobl a oedd yn cysgu ar y stryd, roeddem ni'n gwybod eu bod yn tangyfrif nifer y bobl. Roeddem ni'n gwybod yn arbennig nad oedd menywod yn cael eu darganfod. Fel arfer, mae menywod yn cysgu yn y dydd ac yn aros ar ddi-hun drwy'r nos er diogelwch, ac ati, os ydyn nhw'n cysgu ar y stryd. Felly, roeddem ni'n gwybod ei fod yn tangyfrif, ond nid oedd gennym ni'r un syniad i ba raddau oedd hynny, a'r hyn a wnaeth y pandemig oedd dangos y graddau gwirioneddol hynny. Mae'r system yng Nghymru wedi ymateb i hynny mewn ffordd ragorol. Pe byddech chi wedi dweud wrthyf cyn y pandemig y gallem ni gartrefu nifer y bobl y gwnaethom ni eu cartrefu, dros dro neu fel arall, ledled Cymru, byddwn i wedi credu y byddai'n amhosibl. Yn ffodus, bryd hynny, roeddem ni wedi comisiynu'r grŵp gweithredu ar ddigartrefedd i weithio gyda ni, ac roedden nhw, ychydig wythnosau cyn i'r pandemig daro, wedi rhoi'r cyntaf o'u cynlluniau gweithredu i ni, ac roedden nhw'n rhagweld, fel ninnau, y byddai'n cymryd tair i bum mlynedd i ni roi'r pethau hynny ar waith. Fe wnaethom eu rhoi ar waith mewn 16 wythnos oherwydd bod pawb yng Nghymru mor anhygoel. Rwy'n rhyfeddu at y ffordd y gwnaethon nhw weithio. Ond, wrth gwrs, dim ond llety dros dro oedd hwnnw i'r rhan fwyaf ohonyn nhw. Roedd rhai ohonyn nhw'n ddigon ffodus i gael llety parhaol, ond llety dros dro a gafodd y rhan fwyaf o bobl. Ac yna, yr hyn yr ydych chi'n sôn amdano yw'r corddi yr ydym ni wedi ei weld byth oddi ar hynny. Felly, wrth i'r awdurdodau lleol symud 500 neu 600 o bobl allan bob mis i'w cartref parhaol, mae 1,000 arall yn dod i'r amlwg ledled Cymru, felly mae'r hyn sydd gennym ni fel dŵr yn rhedeg o dap. Felly, yn amlwg, yr hyn y mae angen i ni ei wneud yw ceisio rhoi'r mesurau ataliol ar waith ar gam cynharach. Ond fe wnaethoch chi nodi yn eich sylwadau am Lywodraeth Boris Johnson, un o'r prif broblemau sydd gennym ni, oherwydd un o achosion hyn yw tlodi a straen dyled. Felly, mae gennym ni berthynas rhwng teuluoedd yn chwalu - gwaethygodd hynny oherwydd y pandemig - felly bydd yn rhaid i ni roi llawer o arian - a dyna yw ein bwriad - i gynorthwyo teuluoedd i aros gyda'i gilydd, ac mae llawer o bethau ar draws yr holl wasanaethau cyhoeddus i wneud hynny, yr holl wasanaethau plant a theuluoedd a'r gwasanaethau cymdeithasol ac yn y blaen. Rydym ni wedi rhoi cynnig cyngor penodol ar ddyledion ac incwm i helpu pobl i wneud yn fawr o'u hincwm, ac mae llawer iawn o gynlluniau - . Bydd y Dirprwy Lywydd yn ddiamynedd iawn gyda mi os byddaf i'n dechrau eu rhestru nhw yn fy ateb i chi, ond mae yna llawer iawn o gynlluniau ar waith, a'r hyn yr ydym ni'n ei wneud yw hyfforddi pobl i allu cael gafael ar gyfer y teuluoedd. Mae gan bobl broblemau penodol iawn o ran iechyd meddwl a chamddefnyddio sylweddau wrth iddyn nhw fynd yn ddigartref, nid ar y dechrau o reidrwydd, ond maen nhw'n syrthio i batrwm, ac yn arbennig mae yna lwybr i bobl yn y system carchardai, felly rydym ni wedi bod yn cynnal cynllun treialu llwyddiannus gyda charchar Caerdydd, lle'r oeddem ni'n targedu pobl a oedd i bob pwrpas yn dod yn ôl dro ar ôl tro i sicrhau bod gennym ni lwybr at dai parhaol ar eu cyfer. Ac fe wnes i gyfarfod â dyn ifanc ysbrydoledig iawn ddoe o'r enw Jonathan yn etholaeth Mike Hedges, a oedd wedi bod â'r math hwnnw o fywyd anhrefnus ofnadwy ac sydd erbyn hyn yn ddyn ysbrydoledig oherwydd ei fod wedi cael ei gartref parhaol, a chael y gefnogaeth o'i gwmpas ac mae'n sefyll ar ei draed ei hun. Mae ef yn brawf, os oedd angen hynny arnom, nad yw hyn yn ymwneud â'r unigolyn. Mae hyn yn ymwneud â'u cychwyn ofnadwy mewn bywyd a throeon gwael wedi hynny, yn llai ffodus na chi a minnau, efallai. Felly, fe wnaeth hynny fi hyd yn oed yn fwy penderfynol o sicrhau bod pobl yn cael ail gyfle fel hyn i roi eu bywyd yn ôl ar y trywydd iawn. Felly, mae angen dull gweithredu tai yn gyntaf arnom ni, ond dim ond rhan o ddull ailgartrefu cyflym yw hynny. Cyfres benodol iawn yw tai yn gyntaf o bethau yr ydym ni'n eu gwneud ar gyfer pobl sydd â llawer o ofynion cymorth, ond gellir defnyddio dull ailgartrefu cyflym ar gyfer pobl nad ydyn nhw felly mewn gwirionedd ond sydd wedi colli eu cartref. Nid oes angen y cymorth cofleidiol cyfan arnyn nhw o reidrwydd. Ond yr ailgartrefu cyflym hwnnw yw'r peth hanfodol. Ni fydd gennym ni'r lle haeddiannol ar ysgol mwyach, lle'r ydych chi'n cael gwobr ac yna'n syrthio'n ôl ac ati. Nid wyf i'n deall sut y daeth unrhyw un erioed i gredu y byddai rhywbeth o'r fath yn gweithio. Mae'n amlwg nad yw'n gweithio, ac felly rydym ni am symud i ffwrdd oddi wrth hynny. Y cynllun lesio yr ydym ni'n ei gyhoeddi yw ein hymgais ni i wneud yn sicr ein bod yn sicrhau bod y nifer mwyaf posibl o dai ar gael, ac rydym ni'n pryderu'n arbennig am y sector rhentu preifat a'r gofynion iddyn nhw sicrhau bod eu heiddo yn cyrraedd y safon gan Lywodraeth y DU - felly, tystysgrif perfformiad ynni E ar hyn o bryd, ar fin mynd yn dystysgrif perfformiad ynni C - a'n pryder ni yw na fydd y sector rhentu preifat yn gallu ateb y gofyniad hwnnw ac y byddan nhw'n tynnu eu heiddo yn ôl o'r sector rhentu preifat. Felly, mae'r cynllun hwn yn ffordd o warantu incwm iddyn nhw a rhoi grant iddyn nhw i sicrhau bod eu heiddo yn aros yn y sector rhentu preifat ac yn rhoi gwell sicrwydd o ddeiliadaeth a chymorth i'r tenantiaid yno. Felly, dyna ei nod uniongyrchol, er y byddem ni'n croesawu unrhyw landlord a oedd yn dymuno bod yn rhan o'r cynllun. Felly, mae'n ymwneud â - . Mae'n cynnwys elfen o newid hinsawdd, os hoffech chi, oherwydd ei fod yn gwella'r eiddo hynny, yn rhoi gwell inswleiddiad, mae'n gymorth rhag tlodi tanwydd ac mae'n rhoi sicrwydd deiliadaeth i bobl. Ac felly bydd y swm o arian sydd ar gael yn amrywio gan ddibynnu ar y math o eiddo a'i gyflwr a'r angen i'w wella, ond yr amcan yw cynyddu nifer y tai sydd ar gael i ni er mwyn gwneud yn siŵr bod pobl yn cael cartrefi parhaol fel hyn.